Boek: Gert Garries – ŉ Baaisiekel-bluesGert Garries: ŉ Baaisiekel-babelas word in 2002 by die KKNK opgevoer en gee vleis aan ŉ karakter uit Etienne Leroux se roman Magersfontein, O Magersfontein! Die plaaswerker Gert Garries ry vir drie dae met die verbrande liggaam van sy kind op sy fiets rond. Hy wil ŉ doodsertifikaat bekom, ŉ voorvereiste voordat hy die kind kan begrawe. Weens sy velkleur word hy egter deur die burokrate van bakboord na stuurboord gestuur. Na sy ontmoeting met Le Grange, ŉ empatiese verkeersbeampte, ontstaan ŉ sonderlinge verhouding tussen hulle. Hierdie verhouding suggereer ŉ beter toekoms en menslike identiteit vir Gert, terwyl die kind simbool word van ŉ bitter en wrang verlede. Eindelik begrawe Gert sy kind saam met die room van die Engelse. Die gehoor volg Gert Garries op sy drie dae lange fietsrit en beleef saam met hom ŉ prutpot van emosies. Die drama word gepubliseer in 2019 as Gert Garries: ŉ Baaisiekel-blues. Oor die outeur Pieter Fourie is die afgelope 50 jaar ononderbroke vaardig as dramaturg, regisseur, akteur, vervaardiger en toneelbestuurder. Meer as 60 dramas is deur hom geregisseer en hy is die stigter van die KKNK. Hy word bekroon met die Hertzogprys vir Drama (2003), ontvang ŉ Fleur de Cap-toekenning in 2006 en in 2016 word hy vereer met ŉ kykNET Fiësta-toekenning vir sy bydrae tot die Afrikaanse woordkuns. Uitgewer: Protea Boekhuis Prys: R175,00* *Prys onderhewig aan verandering Koop die boek by Graffiti Boeke